Document ID: /roh_data/filtered/fineweb-2-filterrobots_roh.jsonl.gz/8323

Almain 3 onns duain violaders stuair ir en praschun. Il Cussegl naziunal vul chastis pli severs. Oz na stoppia ina gronda part dals violaders gnanc ir en praschun suenter in'emprima violaziun u ch'els vegnian privads mo curt da la libertad, han crititgà represchentants da la PPS. In chasti stoppia dentant starmentar.
L'iniziativa da l'anteriura cussegliera naziunala Nathalie Ricklin vegn uss davant la cumissiun cumpetenta dal Cussegl dals chantuns. Sch'er quella approva l'iniziativa, sto ina da las cumissiuns da giustia elavurar in sboz legal. Sche la cumissiun refusa dentant quella iniziativa, lura vegn quella davant il Cussegl dals chantuns. Refusa er la Chombra pitschna quella, è la fatschenta giud maisa.